Umetnički Centar Zemoon

Flamenko/Flamenco
2026-07-04 19:30 - 2026-07-10 20:30 (Europe/Belgrade) | UC Zemoon, Tošin Bunar 2, Zemun, 11080, Serbia
BAVIMO SE PLESOM!!!
Flamenko je vrsta muzike i plesa nastala u 18. veku u Andaluziji u južnoj Španiji. Sastoji se od pevanja, igranja i muzičke pratnje na gitari.
Flamenko je narodna pesma i ples španskih cigana iz Angaluzije (pa su ga nazivali “canto gitano” – ciganska pesma, canto – pesma srž je flamenka uz bajle – igru), a smatra se najosobenijom muzičkom pojavom španskog folklora: uočljivi su i jevrejski i mavarski, kao i istočnjački muzički uticaji.
Škola flamenka i ansambl “Bolero” su pod rukovodstvom Vojina Gordanića – instruktora, koreografa, soliste i prvaka ansambla španskih igara “la Espana”. Osim igara u koreografiji Vojina Gordanića, u okviru škole flamenka “Bolero” postavljene su igre Antonija del Castilla koji je boravio u školi flamenka “Bolero” više meseci spremajući predstavu “Sinfronteras”, koja je odigrana u Sava Centru, kao i Master Classes u organizaciji škole flamenka “Bolero.” Osim Antonija, kao istaknuti gostujući umetnici, izdvajaju se i Paco Romero (Amor de Dios – Akademija flamenka u Madridu) i Mirta Alonso (Buenos Aires-Argentina). U školi flamenka prenosimo znanje stečeno od brojnih koreografa i plesača kao što su: Maria Magdalena, Carmela Greco, Tati, Merche Esmeralda, Maruja Palacios, La uchi Lidija Loreta i Jovan Milosavljević.
Pedagog: Vojin Gordanić
Trajanje : 60 minuta
Termini: Petak i subota, u toku trajanja letnje intenzivne radionice (4. i 10 jul)

Narodna igra/Traditional Dances of the Western Balkans
2026-07-04 17:00 - 2026-07-10 18:30 | UC Zemoon, Tošin Bunar 2, Zemun, 11080, Serbia
BAVIMO SE PLESOM!!!
Cilj časova je sticanje veština iz tradicionalnih plesova zapadnog Balkana: srpska kola, Nišava, šopske igre, Banat, vranjanska svita i čočeci, vlaške igre, Vojvodina, primorska poskočica Linđo, makedonsko oro, crnogorsko oro, nemo kolo, albanska šota, romska igra, Ero s onoga svijeta, itd. Časovi su predviđeni za sve koji su želeli da zaplešu narodnu igru, ali nisu imali prilike ili je bilo prekasno da se učlane u neko Kulturno umetničko društvo. Na ovim časovima bavićemo se ritmom, sinkopama, stilovima, uticajima i karakteristikama tradicionalnog plesa koji izučavamo.
Dobrodošli su svi koji žele da igraju.
Pedagog: Marina Đurić
Trajanje : 90 minuta
Termini: Petak i subota, u toku trajanja letnje intenzivne radionice (4. i 10 jul)

Karakterne igre/Character dance
2026-07-03 19:30 - 2026-07-11 20:30 | UC Zemoon, Tošin Bunar 2, Zemun, 11080, Serbia
BAVIMO SE PLESOM!!!
Karakterne igre su neizostavni i veliki deo klasičnog plesa, odnosno to je stilizovana predstava tradicionalnog narodnog ili nacionalnog plesa, uglavnom iz evropskih zemalja: Rusije, Poljske, Mađarske, Italije i Španije. Karakterne igre su sastavni deo većine klasičnog baletskog repertoara, s toga je najbolje za ove časove imati plesno predznanje. Čas se sastoji od osnovnih vežbi za štapom, prema tradicionalnom i tačno određenom redosledu, vežbama i koracima na sredini, pa sve do složenijih pokreta, koraka i koreografskih celina. Najpoznatiji plesovi iz karakternih igara su: ruski Kazačok, poljska Mazurka, mađarski Čardaš, španski Pasodoble i italijanska Tarantella napoletana.
Pedagog: Marija Kostić
Trajanje : 60 minuta
Termini: Petak, subota, u toku letnje intenzivne radionice (3. i 11 jul)

Intenzivne plesne radionice, jul 2026. - Pedagozi
2026-07-03 17:00 - 2026-07-31 20:30 | UC Zemoon, Tošin Bunar 2, Zemun, 11080, Serbia
Radionicu vode:
Marina Đurić, plesni pedagog i koreograf, UC ”Zemoon” – Narodna igra, klasičan balet, jazz ples, improvizacije/koreografije.

Marija Kostić, pedagog u Baletskoj školi ,,Lujo Davičo” – Karakterne igre, Klasičan balet.

Vojin Gordanić, pedagog u Flamenko školi ,,Bolero” – Flamenko.

Jazz Dance/ Mix Dance
2026-07-03 17:00 - 2026-07-31 20:30 | UC Zemoon, Tošin Bunar 2, Zemun, 11080, Serbia
BAVIMO SE PLESOM!!!
Časovi mix plesa su koncipirani kao kombinacija vežbi i plesa, a plesovi se kreću u rasponu od istorijskih igara i klasičnog baleta, preko tradicionalnih plesova, pa sve do savremenih i modernih plesnih formi – modernog i jazz baleta, hip-hopa, kabarea. Vežbe koje koristimo su standardne i osnovne vežbe iz klasičnog i modernog baleta, kao i jazz tehnike Matt Mattox-a i Bob Boross-a, ali i kondicione vežbe, takođe kombinacija različitih struktura i pristupa ka što boljoj formi tela i plesnoj kondiciji.
Dobrodošli su svi koji žele da plešu.
Pedagog: Marina Đurić
Trajanje : 90 minuta
Termini: Petak i subota, u toku trajanja letnje intenzivne plesne radionice.

Vežbanje/Fitness and Stretching
2026-07-03 17:00 - 2026-07-31 20:30 | UC Zemoon, Tošin Bunar 2, Zemun, 11080, Serbia
Časovi vežbanja održavaće se u toku intenzivne radionice i trajaće pola sata. Cilj je jačanje tela i mišića, a od vežbi su izdvojene najbitnije i najproduktivnije vežbe iz klasičnog baleta, fitnesa, joge, itd. Čas vežbanja i istezanja podrazumeva zagrevanje tela i vežbe za baletskim štapom, potom jačanje leđnih mišića i ruku, a vežbanje na podu podrazumeva jačanje određenih grupa mišića celog tela. Dobrodošli su svi koji žele da vežbaju ili im je potrebna dodatna aktivnost.
Pedagog: Marina Đurić
Trajanje: 30 minuta
Termini: Petak i subota, u toku trajanja letnje intenzivne plesne radionice.

Intenzivne plesne radionice, jul 2026
2026-07-03 17:00 - 2026-07-31 20:30 | UC Zemoon, Tošin Bunar 2, Zemun, 11080, Serbia
Letnje intenzivne radionice jul 2026, svakog petka i subote – PREIGRAJ SE I OSLOBODI SE!
Radionice će se održavati svakog petka i subote, ceo jul mesec u terminima od 17 do 20.30 č, u prostorijama Umetničkog centra ”Zemoon” na adresi Tošin bunar br.2 u Zemunu.
Na intenzivne radionice dobrodošli su svi koji žele da se upoznaju sa različitim plesnim stilovima, da vežbaju, da se oslobode i da iskuse lepotu svakodnevnog bavljenja umetnošću. Ovo je jedinstveno iskustvo da naučite nešto novo i da se upustite u svet umetničke igre.
Opise svih predviđenih aktivnosti možete pročitati na ovom sajtu, na stranici Aktivnosti, a na ovoj stranici u produžetku imate kompletan raspored časova.
Od opreme su vam potrebne mekane plesne/baletske patike/baletanke, cipele za karakterne igre/flamenko igru ili neke stabilne cipele sa debelom štiklom, udobna odeća i peškir.
Osveženje, vode, sokove, voće i grickalice mi obezbeđujemo za sve dane učešća.
Radionicu vode:
Marina Đurić, plesni pedagog i koreograf, UC ”Zemoon”
Marija Kostić, pedagog u Baletskoj školi ,,Lujo Davičo”
Vojin Gordanić, pedagog u Flamenko školi ,,Bolero”
Prijave su počele, a broj mesta je ograničen.
Za prijave i sve ostale informacije pišite na imejl adresu: uczemoon@gmail.com ili pozovite broj: 063/162 23 63

Improvizacije i Koreografije/Improvisations and Choreographies
2026-07-03 17:00 - 2026-07-31 20:30 | UC Zemoon, Tošin Bunar 2, Zemun, 11080, Serbia
BAVIMO SE PLESOM!!!
Časovi improvizacije imaju za cilj da se uživa u plesu i otkriva pokret kao takav. Na ovim časovima bavićemo se ritmom, muzičkim i plesnim stilovima, zajednički ćemo kreirati i praviti koreografije, radićemo na snazi i kondiciji tela, slobodno ćemo se kretati, opuštati i otkrivati prostor, energiju i sinergiju polaznika i učesnika. Dobrodošli su svi koji žele da igraju i da se igraju.
Pedagog: Marina Đurić
Trajanje : 90 minuta
Termini: Petak i subota, u toku trajanja letnje intenzivne radionice.
Pogledajte galeriju

Klasičan balet za odrasle/ Classical ballet for adults
2026-07-03 17:00 - 2026-07-11 18:30 | UC Zemoon, Tošin Bunar 2, Zemun, 11080, Serbia
BAVIMO SE PLESOM!!!
Naučite osnovne korake baleta bez obzira na godine!
Čas se sastoji od osnovnih baletskih vežbi, prema tradicionalnom i tačno određenom redosledu, od zagrevanja za štapom do složenijih pokreta i figura na sredini sale. Naglasak je na anatomski pravilnom izvođenju vežbi, pravilnom držanju, povezivanju pokreta i uživanju u igri. Dobrodošli su svi koji žele da plešu i rade na jačanju svog tela.
Pedagog: Marina Đurić
Trajanje: 90 minuta
Termini: Petak i subota, u toku trajanja letnje intenzivne radionice (3. i 11. jul)

ČASOVI PLESA ZA ODRASLE
2026-03-02 00:00 - 2026-06-30 00:00
Na dve lokacije:
Umetnički centar ”Zemoon”, Tošin bunar 2, Zemun
KLASIČAN BALET
Termini: Utorak/Četvrtak, 90 minuta, od 15 do 16.30 č.
Moonzen studio, Senjski trg 7a, Zemun
JAZZ DANCE
Termini: Ponedeljak/Petak, 90 minuta, od 20 do 21.30 č.

Časove vodi, plesni i baletski pedagog sa dugogodišnjim iskustvom, Marina Đurić.
